
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 103 

18 Φεβρουάριου 1999 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Συμπλήρωση του χωροθετημένου με την προ του 
Ν.2160/93 διαδικασία τουριστικού Λιμένα Αργο¬ 
στολιού και την έγκριση των προσχώσεων, των χρή¬ 
σεων γης και των όρων και περιορισμών δόμησης 

αυτού... 1 

Χωροθέτηση καταφυγίου τουριστικών σκαφών και δη¬ 
μιουργία θαλάσσιας ζώνης αγκυροβολιού στη Βα¬ 
σιλική Λευκάδας... ? 


ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Αριθ. Τ/551 (1) 

Συμπλήρωση του χωροθετημένου με την προ του 
Ν.2160/93 διαδικασία τουριστικού Λιμένα Αργοστολι¬ 
ού και την έγκριση των προσχώσεων, των χρήσεων γης 
και των όρων και περιορισμών δόμησης αυτού. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.2160/1993 (Κεφ.Γ άρθρα 29-37) 
όπως τροποποιήθηκε με το άρθρ. 5 του Ν .2206/94. 

2. Την αριθμ 1041/21-6-94 Απόφαση Υπουργού Τουρι¬ 
σμού περί συγκρότησης της Διϋπουργικής Επιτροπής 
του άρθρου 30 του Ν.2160/1993 και καθορισμού αρμο¬ 
διοτήτων της, όπως τροποποιήθηκε με την Α.Π. 
Τ/3433/17-9-97 Απόφαση Υπ. Ανάπτυξης και ισχύει. 

3. Τις διατάξεις του Π.Δ. 27/96 (ΦΕΚ 19/Α/1-2-96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 377/96 (ΦΕΚ244/Α/25.9.96) πε¬ 
ρί διορισμού Υπουργού και Υφυπουργών., 

δ.Την αριθμ. Τ/2531/7-7-97 (ΦΕΚ 1337/Γ/9-7-97) Απόφα¬ 
ση Πρωθυπουργού και Υπουργού Ανάπτυξης περί διορι¬ 


σμού του Λάμπρου Δημητρίου στη θέση του Ειδικού 
Γραμματέατου Υπουργείου Ανάπτυξης. 

6. Το υπ αριθμ. 537868/22-12-97 Υ.Σ. της Δ/νσης 
Γ/Ε.Ο.Τ. 

7. Η υπ αριθμ. 24016/95/29-4-97 Κοινή Απόφαση Υπουρ¬ 
γών ΠΕΧΩΔΕ - Ανάπτυξης- Εμπορικής Ναυτιλίας. 

8. Το υπ αριθμ. 41119/1110/23-8-96 έγγραφο της 
Δ/νσης Βυζ/νών και Μεταβυζ/νών Μνημείων του ΥΠ.ΠΟ. 

9. Το υπαριθμ. 542/377/1456/14-12-90 έγγραφο της 
Δ/νσης Α2 ΓΕΝ. 

10. Το υπαριθμ. Δ4α/5/136/Φ26/Μ/27-11-90 έγγραφο 
της Δ/νσης Λιμενικών Έργων του ΥΠΕΧΩΔΕ. 

11 .Το υπ αριθμ. 506268/19-9-97 έγγραφο της Δ/νσης Γ 
ΕΟΤ. 

12. Το υπαριθμ. 104/22-9-98 Πρακτικό Συνεδρίασης της 
Διϋπουργικής Επιτροπής του άρθρου 30 του Ν.2160/93. 

13. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Ι.Την συμπλήρωση, με πρωτοβουλία της Γραμματείας 
Στήριξης Τουριστικών Λιμένων, του χωροθετημένου με 
την προτού Ν.2160/93 διαδικασία τουριστικού Λιμένα Αρ¬ 
γοστολιού και την έγκριση των προσχώσεων, των χρήσε¬ 
ων γης και των όρο^ν και περιορισμών δόμησης αυτού. 

Ο εν λόγω τουριστικός λιμένας είναι ενταγμένος στο υ¬ 
ποπρόγραμμα "Τουρισμός - Πολιτισμός"με φορέα υλο¬ 
ποίησης τον Ε.Ο.Τ. και έχει προταθεί και από το Γ. Π.Σ. Αρ¬ 
γοστολιού, όπως φαίνεται στο συνημμένο Τοπογραφικό 
Διάγραμμα το οποίο αποτελεί αναπόσπαστο μέρος της 
παρούσας. 

Η δυναμικότητα του ως άνω τουριστικού λιμένα είναι 
190 θέσεις ελλιμενισμού σκαφών. 

Το εμβαδόν της χερσαίας ζώνης είναι 50.680 τ.μ. 

Το εμβαδόν της θαλάσσιας ζώνης είναι 26.040 τ.μ. 

Ο προϋπολογισμός του έργου είναι 2,4 δις. 

Ο μέγιστος συντελεστής δόμησης ορίζεται ίσος με 
0,065 και αντιστοιχεί με δομημένη επιφάνεια μέχρι 3.300 
τ.μ. 

Οι κατ’ ελάχιστο απαιτούμενες χρήσεις είναι οι ακόλου¬ 
θες: 

Γραφεία Διοίκησης, Πύργος Ελέγχου, Ιατρείο 

Τράπεζα, ΕΛ.ΤΑ.. Ο.Τ.Ε., κλπ 

ΜΙηί Μ&γΚθϊ, Καταστήματα ναυτιλιακών ειδών, Αναψυ- 
κτήριο 

Λουτρά, ννθ, 1_3υηάπβδ, Αποθήκες, Μικρές Κουζίνες 
Μονάδα συντήρησης σκαφών 
Κτίριο Εισόδου 
Σταθμός Καυσίμων 

Χώρος Χερσαίας Απόθεσης σκαφών (αδόμητος) 
Θέσεις στάθμευσης 
Εγκατάσταση βιολογικού καθαρισμού 
Προαιρετικά μπορούν να συμπληρωθούν με Ναυταθλη¬ 
τικές εγκαταστάσεις, τουριστικά καταλύματα - κατοικίες, 
Ναυτικό Όμιλο, εστιατόρια, εμπορικά καταστήματα, α¬ 
θλητικές εγκαταστάσεις και αίθουσες πολιτιστικών εκδη¬ 
λώσεων. 

2. Η ανωτέρω έγκριση δίνεται με τις κάτωθι προύποθέ- 
σεις: 

Να υπάρχει παροχή νερού και ρεύματος ανά θέση ελλι- 
μενισμού σκαφών και δυνατότητα τηλεφωνικής σύνδε¬ 
σης. 

Να προβλεφθεί η εγκατάσταση δικτύου πυρόσβεσης το 
οποίο θα εγκριθεί από την οικεία Πυροσβεστική Υπηρε¬ 
σία. 

Να συνδεθούν όλες οι εγκαταστάσεις αποχέτευσης των 
νέων κτιρίων του Τουριστικού Λιμένα με το αποχετευτικό 
δίκτυο του οικισμού, προς αποφυγή της θαλάσσιας ρύ¬ 
πανσης. 

Να προβλεφθεί δεξαμενή για την συγκέντρωση και α¬ 
ποκομιδή των ελαιωδών καταλοίπων. 

Να εξασφαλίζεται με μέριμνα του φορέα διαχείρισης 
του Τουριστικού Λιμένα η συγκέντρωση και αποκομιδή 
των σκουπιδιών και η εν γένει ευπρέπεια του χώρου. 

Να προβλεφθεί δυνατότητα παροχής σωστικών μέσων 
και προστασίας έναντι ναυτιλιακών κινδύνων. 

Να υπάρχει δυνατότητα κλεισίματος του στομίου του λι¬ 
μένα, ετοιμότητα προσωπικού και σχέδιο σε περίπτωση 
ρύπανσης (Ν. 743/77, ΦΕΚ319Α) 

Να υπάρχει άπλετος ηλεκτροφωτισμός του χώρου και 
να εξασφαλίζεται η οδική προσπέλαση στον Τουριστικό 
Λιμένα. 

Να εφοδιαστεί ο φορέας διαχείρισης του Τουριστικού 
Λιμένα, πριν από την έναρξη των εργασιών, με την προ- 
βλεπόμενη στο άρθρο 260 του Γενικού Κανονισμού Λιμέ¬ 
νων άδεια από την οικεία Λιμενική Αρχή, η οποία και θα υ¬ 
ποδείξει τυχόν απαραίτητα μέτρα για την προστασία του 
θαλάσσιου περιβάλλοντος και την αποφυγή ατυχημάτων 
κατά τη διάρκεια εκτέλεσης έργων. 

Να προβλεφθεί θέση πρόσδεσης σκάφους λιμενικού 
σώματος. 

Ο φορέας διαχείρισης του έργου να συνεργασθεί με 
την οικεία λιμενική αρχή προκειμένου να εξεταστεί η ανα¬ 
γκαιότητα παρουσίας ρυμουλκών στο λιμάνι για επέμβα¬ 
ση σε περιπτώσεις ανάγκης, κατά τη διάρκεια εκτέλεσης 
των έργων. 


Τα νέα κτίρια που θα κατασκευαστούν να εφοδιαστούν 
με τις απαιτούμενες πολεοδομικές άδειες. 

Να τηρηθούν οι διατάξεις του Κ.Ν. 5351/32 "Περί Αρ¬ 
χαιοτήτων". 

Τις εκσκαφικές εργασίες θα παρακολουθήσει υπάλλη¬ 
λος της αρμόδιας Εφορείας η οποία πρέπει να ειδοποιη¬ 
θεί εγκαίρως. 

Να προηγηθεί υποβρύχια σωστική ανασκαφική έρευνα 
από την Εφορεία Εναλίων Αρχαιοτήτων. 

Να καταργηθεί το κολυμβητήριο και στη θέση του να γί¬ 
νει ζώνη πρασίνου 

Η όλη διαμόρφωση να βρίσκεται σε χαμηλότερο επίπε¬ 
δο από τη γέφυρα Όθ Βοδδβΐ. 

Τα έργα να φωτοσημανθούν σύμφωνα με τις οδηγίες 
της Υπηρεσίας Φάρων, προς την οποία θα πρέπει να δια- 
βιβασθεί αντίγραφο της μελέτης. 

Τα βυθοκορήματα των εκσκαφών για την αφαίρεση επι¬ 
φανειακού στρώματος του πυθμένα 2 έως 4 μ. προς εξα¬ 
σφάλιση επιθυμίας στάθμης εδράσεως των μώλων, να α- 
πορριφθούν σε βάθη άνω των πενήντα (50) μέτρων, η ι¬ 
σοβαθής των οποίων διέρχεται 1,5 ναυτικό μίλι 
Νοτιοανατολικά Νήσων Βαρδιάνοι. 

Τα βάθη στα πρόσγεια του έργου να είναι μεγαλύτερα 
από εκείνα στο εσωτερικό της λιμενολεκάνης. 

Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών, προς αποφυγή ενδεχομέ¬ 
νων ναυτιλιακών κινδύνων. 

Να ενημερωθεί εγκαίρως η Υδρογραφική Υπηρεσία για 
την ημερομηνία έναρξης των εργασιών και το προβλεπό- 
μενο πέρας αυτών, προκειμένου να προβεί στην έκδοση 
των σχετικών προαγγελιών. 

Μετά το πέρας των εργασιών να αποσταλεί στην Υδρο- 
γραφική Υπηρεσία λεπτομερής οριζοντιογραφία και α¬ 
κριβές βυθομετρικό διάγραμμα, προκειμένου να ενημε¬ 
ρωθούν οι αντίστοιχοι ΧΕΕ και λοιπές ναυτιλιακές εκδό¬ 
σεις. 

Μετά τη δημοσίευση της παρούσας, η εκτέλεση όλων 
των έργων που απαιτούνται για τη δημιουργία, λειτουρ¬ 
γία, εκμετάλλευση και οικονομική βιωσιμότητα του τουρι¬ 
στικού λιμένα θα παραχωρηθεί σε επιχείρηση ή επιχειρή¬ 
σεις (Δημόσιες ή Ιδιωτικές) ή σε Όμιλο Επιχειρήσεων (Δη¬ 
μοσίων ή Ιδιωτικών) ύστερα από πρόσκληση της 
Υπουργού Ανάπτυξης για εκδήλωση ενδιαφέροντος με 
Δημόσιο Διαγωνισμό, σύμφωνα με την παράγραφο 4 άρ¬ 
θρου 31 Ν.2160/93. 

3.Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 11 Φεβρουάριου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 




ΙιΙ 

ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Τ/550 (2) 

Χωροθέτηση καταφυγίου τουριατικών σκαφών και δημι¬ 
ουργία θαλάσσιας ζώνης αγκυροβολιού στη Βασιλική 
Λευκάδας. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν.2160/1993 (Κεφ.Γ' άρθρα 29-37) 
όπως τροποποιήθηκε με το άρθρ. 5 του Ν .2206/94 και τις 
διατάξεις του άρθρ.27 του Ν.2636/98. 

2. Την αριθμ 1041/21-6-94 Απόφαση Υπουργού Τουρι¬ 
σμού περί συγκρότησης της Διυπουργικής Επιτροπής 
του άρθρου 30 του Ν.2160/1993 και καθορισμού αρμο¬ 
διοτήτων της, όπως τροποποιήθηκε με την Α.Π. Τ/3433/ 
17-9-97 Απόφαση Υπ. Ανάπτυξης και ισχύει. 

3. Τις διατάξεις του Π.Δ. 27/96 (ΦΕΚ 19/Α/1-2-96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

4. Τις διατάξεις του Π.Δ. 377/96 (ΦΕΚ244/Α/25.9.96) πε¬ 
ρί διορισμού Υπουργού και Υφυπουργών. 

5. Την αρθμ. Τ/2531/7-7-97 (ΦΕΚ 1337/Γ/9-7-97) Απόφα¬ 
ση Πρωθυπουργού και Υπουργού Ανάπτυξης περί διορι¬ 
σμού του Λάμπρου Δημητρίου στη θέση του Ειδικού 
Γραμματέα του Υπουργείου Ανάπτυξης. 

6. Τα Α.Π. 542/490/98/12.3.98 και 188/245/85/12.8.85 έγ¬ 
γραφα του Α2 I\/β ΓΕΝ 

7. Το Α.Π. Τ/784/12-2-98 έγγραφο της ΓΣΤΛ του Υπ. Α¬ 
νάπτυξης. 

8. Τα Α.Π. 95/10-2-98 και 100/16-2-98 έγγραφα της Κοι¬ 
νότητας Βασιλικής Λευκάδος. 

9. Την υπαριθμ. 75/96 απόφαση του Κοινοτικού Συμ¬ 
βουλίου της Βασιλικής Λευκάδας. 

10. Το Α.Π. 940/17-10-96 έγγραφο της Κτηματικής Υπη¬ 
ρεσίας Δημοσίου της Λευκάδος. 

11 .Το Α.Π. 3117.1/03/98/23-2-98 έγγραφο της Δ/νσης 
Υ/Χ Λευκάδος του Υ.Ε.Ν. 

12. Το Α. Π. 3514.32/07/98/16-7-98 έγγραφο της Δ.Λ.Λ. Ε. 
του ΥΕΝ. 

13. Το Α.Π. 2477/17-12-98/ Εφ. Εν. Αρχ. Του ΥΠ.ΠΟ. 

14. Το υπ αριθμ. 90/17-2-98 Πρακτικό της Διυπουργικής 
Επιτροπής του άρθρου 30 του Ν.2160/93. 

15. Το γεγονός από τις διατάξεις της παρούσας, δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Εγκρίνουμε σύμφωνα με τις διατάξεις του άρθρ. 34 
του Ν.2160/93 όπως αντικαταστάθηκε με το άρθρ. 27 
παρ.7 του Ν.2636/27-8-98 την υποβληθείσα μελέτη για τη 
χωροθέτηση και δημιουργία θαλάσσιας ζώνης αγκυρο¬ 
βολιού σε προστατευόμενο όρμο, δυναμικότητας 74 θέ¬ 
σεων ελλιμενισμού στη Βασιλική Λευκάδος, όπως φαίνε¬ 
ται στο συνημμένο τοπογραφικό διάγραμμα και την τεχνι¬ 
κή περιγραφή του έργου, που αποτελούν αναπόσπαστα 
μέρη της παρούσας. 

Φορέας υλοποίησης είναι η Κοινότητα της Βασιλικής 
Λευκάδος. 

Η επιφάνεια της χερσαίας ζώνης του αγκυροβολιού εί¬ 
ναι 5,400 τ.μ. 

Η επιφάνεια της θαλάσσιας ζώνης είναι 36.000 τ.μ. 

Το εμβαδόν των προτεινομένων προσχώσεων είναι 
4.517τ.μ. 

Ο προϋπολογισμός του συνόλου του έργου είναι 
405.000.000 δρχ. 


2.Η έγκριση χωροθέτησης του ως άνω αγκυροβολιού, 
παρέχεται υπό τις εξής προϋποθέσεις: 

- Να υπάρχει παροχή νερού, ρεύματος και δυνατότητα 
τηλεφωνικής σύνδεσης, 

- Να προβλεφθεί η εγκατάσταση δικτύου πυρόσβεσης 
το οποίο θα εγκριθεί από την οικεία Πυροσβεστική Υπη¬ 
ρεσία. 

-Να προβλεφθεί δεξαμενή για την συγκέντρωση και α¬ 
ποκομιδή των ελαιωδών καταλοίπων. 

-Να εξασφαλίζεται με μέριμνα του φορέα διαχείρισης 
του αγκυροβολιού η συγκέντρωση και αποκομιδή των 
σκουπιδιών και η εν γένει ευπρέπεια του χώρου. 

-Να προβλεφθεί δυνατότητα παροχής σωστικών μέσων 
και προστασίας έναντι ναυτιλιακών κινδύνων. 

-Να υπάρχει δυνατότητα κλεισίματος του στομίου του 
λιμένος, ετοιμότητα προσωπικού και σχέδιο σε περίπτω¬ 
ση ρύπανσης Ν. 743/77 (ΦΕΚ319Α). 

-Να ληφθούν όλα τα απαραίτητα μέτρα προς αποφυγή 
ρύπανσης του χερσαίου, θαλάσσιου και περιβάλλοντος 
χώρου, όσο διαρκεί η εκτέλεση των έργων με μέριμνα του 
αναδόχου ο οποίος υποχρεούται στην άρση οποιουδήπο- 
τε περιστατικού ρύπανσης που προκαλείται συνέπειά 
του. 

-Να ληφθούν τα απαραίτητα μέτρα, κατά τη διάρκεια ε¬ 
κτέλεσης των έργων, ώστε να μη δημιουργηθούν προ¬ 
βλήματα στη λειτουργικότητα - ασφάλεια του όρμου - κα¬ 
ταφυγίου. 

-Να εξασφαλισθεί η ασφαλής είσοδος - διέλευση και ά¬ 
νετη προσόρμιση των σκαφών από τυχόν περιορισμό των 
χερσαίων χώρων κατά το χρόνο κατασκευής των έργων. 

- Να υπάρχει άπλετος ηλεκτροφωτισμός του χώρου και 
να εξασφαλίζεται η οδική προσπέλαση στο αγκυροβόλιο. 

- Να εφοδιασθεί ο φορέας διαχείρισης του αγκυροβολι¬ 
ού, προ της έναρξης των εργασιών με την προβλεπόμενη 
στο άρθρο 260 τού Γ ενικού Κανονισμού Λιμένων άδεια α¬ 
πό την οικεία Λιμενική Αρχή, η οποία και θα υποδείξει τυ¬ 
χόν απαραίτητα μέτρα για την προστασία του θαλάσσιου 
περιβάλλοντος και την αποφυγή ατυχημάτων κατά την 
διάρκεια εκτέλεσης των έργων. 

-Να προβλεφθεί θέση πρόσδεσης σκάφους λιμενικού 
σώματος και ύπαρξη λιμενικού φυλακίου. 

- Να τηρηθούν οι διατάξεις του Κ.Ν. 5351/32" Περί Αρ¬ 
χαιοτήτων". 

- Να παρακολουθεί τις εργασίες εκσκαφής της λιμενο- 
λεκάνης εντεταλμένος υπάλληλος της Εφορείας Εναλίων 
Αρχαιοτήτων, ο οποίος θα πρέπει να ειδοποιηθεί 15 ημέ¬ 
ρες πριν την έναρξη των εργασιών. Σε περίπτωση εντοπι¬ 
σμού αρχαίων θα πρέπει να τις διακόψει για τις από πλευ¬ 
ράς της παραπάνω Υπηρεσίας κατάλληλες ενέργειες. 

-Να περατωθεί το συντομότερο δυνατόν η διαδικασία 
καθορισμού ορίων αιγιαλού-παραλίας. 

-Να φωτοσημανθούν τα έργα τόσο κατά τη διάρκεια κα¬ 
τασκευής τους όσο και μετά το πέρας αυτής, σύμφωνα με 
τις οδηγίες της Υπηρεσίας Φάρων προς την οποία θα α¬ 
ποσταλεί αντίγραφο της μελέτης. 

-Να διασκορπισθούν τα βυθοκορήματα από τις εκσκα¬ 
φές σε βάθη άνω των 50 μ., η ισοβαθής των οποίων διέρ¬ 
χεται ένα (1) ναυτικό μίλι νοτιοδυτικά της θέσεων κατα¬ 
σκευής των έργων. 

-Να τοποθετηθούν ελαστικά παραβλήματα παρά τις θέ¬ 
σεις παραβολής των σκαφών προς αποφυγή ενδεχομέ¬ 
νων ναυτιλιακών κινδύνων. 

-Να εξασφαλισθεί ότι τα βάθη στα πρόσγεια του αγκυ- 

ροβολίου θα είναι μεγαλύτερα από τα ωφέλιμα βάθη χρη- 
σιμοποιήσεως αυτού. 

-Να προβλεφθεί η κατασκευή έργων υποδομής για την 
εγκατάσταση δικτύων ηλεκτροδοτήσεως, υδροδοτήσε- 
ως, πυροσβέσεως κ.λ.π. 

-Να ενημερωθεί εγκαίρως η Υδρογραφική Υπηρεσία για 
την ημερομηνία ενάρξεως των εργασιών και το προβλε- 
πόμενο πέρας αυτών, καθώς και για τους τυχόν περιορι¬ 
σμούς κατά τη διάρκεια αυτών στην χρησιμοποίηση του 
διαύλου (κλείσιμο, περιοδική λειτουργία, κ.λ.π.) προκει- 
μένου να προβεί στην έκδοση των σχετικών προαγγελιών 
για την ενημέρωση των ναυτιλομένων. 

-Να αποσταλεί, μετά το πέρας των εργασιών, στην ίδια 
ως άνω Υπηρεσία λεπτομερής οριζοντιογραφία και ακρι¬ 


βές βυθομετρικό διάγραμμα, προκειμένου να ενημερω¬ 
θούν οι αντίστοιχοι ΧΕΕ και λοιπές ναυτιλιακές εκδόσεις. 

- Να συνεργασθεί ο φορέας διαχείρισης του έργου με 
την οικεία λιμενική αρχή προκειμένου να εξετασθεί η α¬ 
ναγκαιότητα παρουσίας ρυμουλκών στο αγκυροβόλιο για 
επέμβαση σε περιπτώσεις ανάγκης. 

-Να ληφθούν όλες οι νόμιμες άδειες και εγκρίσεις, που 
αφορούν την εκτέλεση των ως άνω έργων από τις αρμό¬ 
διες Υπηρεσίες. 

3.Η παρούσα να δημοσιευθεί στην Εφημερίδα της Κυ· 
βερνήσεως. 

Αθήνα, 11 Φεβρουάριου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΤΟΥΡΙΣΤΙΚΩΝ ΣΚΑΦΩΝ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ 6Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΤιίΙρ: νννννν.βΐ.ςκ 
ΙΝΤΕΡΝΕΤ: ΙιοΙ.ςΓ 
6-ΠΠ3ΪΙ: ην&5 @ ΙίοΙ.9 γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 
Βασ. Όλγας 227 -Τ.Κ. 54100 
ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327-Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 450 44 
ΚΟΜΟΤΗΝΗ 

Δημοκρατίας 1 Τ.Κ. 691 00 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1, Τ.Κ. 71110 
ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


(031) 423 956 
4135 228 
(061) 6381 100 
(0651) 87215 

(0531) 22 858 
(041) 597449 
(0661) 89 127/89 120 
(081) 396 223 


ΤΙΜΗ ΦΥΛΛΩΝ ' Μέχρι 6 σελίδει: : 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Από 8 σελίδες και άνω προσαύξηση 100 δρχ. ανά 8σέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 _, 

Λ' (Νόμοι, Π.Δ.. Συμβάσειςκ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανώτατου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 *> . 3.500 * . 

15.000 « . 750 » . 

70.000 - . 3.500 - . 

30.000 » . 1.500 - . 

15.000 » . 750 " . 

5.000 - . 250 » . 

10.000 - . 500 ** . 

3.000 * . 150 » . 

10.000 * . 500 »* . 

250.000 » . 12.500 >* . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

250.000 * . 12.500 » . 


Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τή φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

►Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία 
1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ ιιαζί με το ποσό ίης συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο της 

συνδρομής και ολόκληρο το ποσό υπέρ του ΤΑΠΕΤ. , , Λ 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρονου. Δεν 

εγγράψονται συνδρομητές για μικρότερο χρονικό διάστημα. , 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά.___ 


Οι υπηρεσίες εξυπηρέτησης των πολιτών λειτουργούν καθημερινά από Οβ.ΟΟ' έως 13.00* 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






